कम दबाव से मिल रहा पानी दो दिन में पानी
जिम्मेदारों ने कही आज से व्यवस्था सुधारने की बात
भास्कर संवाददाता | महिदपुर
नगर में रहवासी पानी के लिए परेशान हो रहे है। नपा द्वारा एक दिन छोड़कर जलप्रदाय की बात कही थी। लेकिन दो दिन छोड़कर पानी मिल रहा है। उसमें दबाव कम होने से कई इलाकों में पूर्ति नहीं हो पा रही है। इधर नपा के जवाबदार शनिवार से अच्छी मात्रा में जलापूर्ति होने की बात कही है।
शिप्रा नदी मे पानी खत्म होने के बाद 22 फरवरी से नगर पालिका द्वारा एक दिन छोड़कर जल वितरण का निर्णय लिया। लेकिन नगर में दो दिन छोड़कर जल प्रदाय किया जा रहा है। उसमें में भी प्रेशर कम होने से लोगों को पानी पर्याप्त नहीं मिल पा रहा है। कई स्थानों पर तो जलप्रदाय के अंतिम समय में एक से दो बाल्टी पानी मिल रहा है। वही किला, बैरजाली, गणेश गली, चंद्रशेखर गली, पुराने जनपद कार्यालय के पीछे गली, शफी कॉलोनी, माली बाखल, छीपा बाखल आदि क्षेत्र के कुछ स्थानों पर पानी नहीं पहुंचने की समस्या बनी हुई है। ऐसे में यहां के रहवासी निजी नलकूप, टैंकर आदि से पूर्ति कर रहे है। लोगों ने जिम्मेदारों से जल वितरण व्यवस्था सुधारने की मांग की है।
नगर में पर्याप्त जल प्रदाय के लिए निजी व शासकीय नलकूपों के माध्यम से जल संग्रहण कर पूर्ति करने का प्रयास किया जा रहा है। कुछ इलाकों में पानी नहीं पहुंचने की समस्या होने पर निरीक्षण कर दुरुस्त किया जा रहा है। बलराम भूरे, सीएमओ, महिदपुर
नलकूप, कुओं के अधिग्रहण की सूची बनाई
नगर में जलापूर्ति के लिए नगर व आसपास के करीब 26 नलकूप, कुओं की सूची बनाते हुए अधिग्रहण की तैयारी की जा रही है। जिसमें से करीब 5 नलकूपों का अधिग्रहण कर लिया गया है। वहीं 3 शासकीय नलकूपों को भी तैयार कर गंगावाड़ी स्थित इंटकवेल से जोड़ गया। ऐसे में शनिवार से जल प्रदाय में सुधार होने की संभावना जताई जा रही है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva